**НАРОДНО ЧИТАЛИЩЕ „ОТЕЦ ПАИСИЙ” – ГРАД НОВИ ИСКЪР – 1936,КВ.СЛАВОВЦИ**

 **О Т Ч Е Т**

 **за работата на читалището през 2021 година**

**Изготвили:Людмила Иванова,председател**

 **и Костадинка Инкова,секретар**

**Приет на заседание на ЧН**

**с Протокол № 1/14.01.2022 г.**

**1.ОРГАНИЗАЦИОННА ДЕЙНОСТ**

През изтеклата 2021 година тя беше свързана с т.н.”пренастройване” на читалищната дейност,съобразявайки се с националните изисквания,свързани с КОВИД 19.Вместо ежемесечно,заседанията на ЧН се осъществяваха на 3.месеца,а спешните задачи се решаваха оперативно по телефона,разговаряйки с всеки член от Настоятелството и Проверителната комисия,след което оформяхме решенията си.Така се стигна до идеята,че не можем да бездействаме,а да продължим работата си,имайки предвид решенията на последното Отчетно-изборно събраниеот 24.06.2020 г.,Културния календар за 2021 година и опита,който придобихме през 2020 година,когато започнахме да подготвяме онлайн материали и да ги публикуваме в онлайн пространството.

**2.БИБЛИОТЕЧНА ДЕЙНОСТ**

Тази основна читалищна дейност като че ли пострада най-много,тъй като хората,слушайки различни медицински специалисти и анализатори,а също и „разбирачи” по повод спазване на епидемичните изисквания,се страхуваха да посещават библиотеката и да вземат книги,тъй като не разполагаме с устройство за обеззаразяване.Въпреки тези условия,резултатите са следните:

* От общия фонд – 10933 библиотечни документи,са раздадени 785;
* Регистринани са 28 броя читатели – от тях 13 са под 14 години и 15 над 14-годишна възраст.

В библиотеката се поддържат Топографски и Систематичен каталози,които периодично се попълват.

През отчетния период са проведени 17 масови събития,които са онлайн.От тях 14 на брой са онлайн витрини,свързани с бележити дати и годишнини,както на писатели,поети,библиографи,видни дейци от Възраждането,историци,революционери,църковници.

**3.ХУДОЖЕСТВЕНО-ТВОРЧЕСКА**

Тази дейност,която е свързана със самодейността, също „преживя” и продължава да „преживява” негативите от КОВИД – епидемията.Художествените колективи се опитваха да спазват всички указания,които препоръчват епидемиолозите,но това безспорно се отрази негативно на творческия продукт.Въпреки това ,нашите колективи участваха в няколко онлайн фестивали през годината,организирани в страната.Първата беше наградата от фестивала”Среди Зима на мегдана Радилово 2021” за Камерния ансамбъл за народни песни и танци”Славовци”и Женска певческа група”Зорница”.Последва и награда от община „Марица” – с.Труд на фестивала”От извора”,2021 – за същите творчески колективи.

С награди от онлайн фестивала на ТИКВАТА в с.Тетово,организиран от НЧ”Пробуда 1907” бяха удостоени трите ни творчески формации – КАНПТ”Славовци”,ЖПГ”Зорница” и Школата за народни танци”Маноловци”.

В с.Гостилница,НЧ” Христо Ботев – 1894”,организира 8. Музикален Виртуален Фестивал,ПРАЗНИК НА КРАТУНАТА,в който отново участвахме творчески колективи,които бяха отличени с престижни награди,а диригентът на хора на ансамбъл”Славовци” и ЖПГ”Зорница” – Костадинка Инкова,получи специална грамота.

Въпреки всички препятствия,Настоятелстото на читалището,успя да запази самодейните колективи:

ЖЕНСКА ПЕВЧЕСКА ГРУПА”ЗОРНИЦА,която се ръководи от Костадинка Инкова.Тя е с музикално и богословско образование.И благодарение на опита си като професионална народна певица,намира начин и онлайн да работи с певиците-самодейки и да поддържа репертоара,предназначен за колектива.

КАМЕРЕН АНСАМБЪЛ ЗА НАРОДНИ ПЕСНИ И ТАНЦИ”СЛАВОВЦИ” И ДЕТСКИ ТАНЦОВ КОЛЕКТИВ”МАНОЛОВЧЕТА”претърпяха отлив на голяма част от своите членове,но въпреки това,художествените ръководители Ради Манолов,Йолита Манолова и Костадинка Инкова,намират форми,за да ги поддържат.

ШКОЛА ЗА НАРОДНИ ТАНЦИ „МАНОЛОВЦИ” . като че ли запази в по-голяма част своя състав,тъй като в него танцуват млади и по-възрастни хора,които са имунизирани и притежават т.н.”Зелен сертификат”.

ФОРМАЦИЯ”ТЪПАНИ” е най-младата ни трупа и непрекъснато се увеличава.Може би тук има значение,че могат да репетират на разстояние един от друг и с маски.Затова бяха и желан колектив за участия в събития на открито в района и региона.

Този творчески колектив успя за кратко време да изгради богат репертоар благодарение насвоя ръководител Ради Манолов.

Сред временните колективи са: ЛАЗАРКИ И КОЛЕДАРИ

И двата колектива осъществяват своята дейност по един път в годината и то на открито.

Тази година в лазаруването участваха 52 момиченца и млади девойки.Трябва да отбележа,че ни гостуваха и лазарки от Ансамбъла за народни песни и танци”Люлин” с директор Дарина Владимирова.

Славовските лазарки се представиха от младата ръководителка на „Маноловчета” Йолита Манолова.А секретарят на читалището – Костадинка Инкова,която е професионална певица – музикант и богослов по образование,подготви децата да изпълняват специфичните лазарски песни и наричания.

Коледарската група – както повелява традицията,се състои от деца – момченца и млади мъже,подготвени и предвождани от младия и талантлив хореограф в читалището – Ради Манолов,който е солист на ДАНПТ”Филип Кутев”.

**4.ПОДДЪРЖАНЕ И ВЪЗОБНОВЯВАНЕ НА НАРОДНИ ПРАЗНИЦИ И ОБИЧАИ**

Първият народен обичай в началото на всяка година е „Бабуване”,който според местната традиция - отколе се празнува на 21 януари и се отдава почит на БАБАТА-АКУШЕРКА.Този ритуал се изпълнява от медицинско лице от поликлиниката в града.По желание участва млада майка със своето бебе,което ОРИСВАТ три орисници – известни дами,работещи в различни области.През отчетната година бяха орисани две момченца,чийто орисници бяха Даниела Райчева,кмет на СО – район „Нови Искър”,Цвети Лозанова от БНТ и солистката на „Мистериа на българските гласове – Елена Божкова.

Първомартенският обичай се посреща с изключителна радост от мало и голямо в квартала.Самодейки от читалището,облечени като Баба Марта,раздават мартенички с благословии.

/Лазаруването и Коледуването,описахме при временните колективи/

През септември – на 2.организирахме и проведохме съвместно с районната администрация СВАТБА С ФОЛКЛОРНИ ЕЛЕМЕНТИ,в която бяха включени – ритуалът”Грждански брак”,осъществен съгласно изискванията на БЪЛГАРСКОТО ЗАКОНОДАТЕЛСТВО,след което беше преплетена фолклорната традиция.В този ритуал взеха участие кметът и зам.-кметът на града,председателят и секретарят на читалището,самодейци.А също и Елена Божкова от „Мистерия на българските гласове”със своята млада колежка Савина Пламенова.рябва да отбележим,че младото семейство и техните родители са членове и самодейци от читалището.Този ритуал беше предаван онлайн на живо в рубриката на „Софийски вестник” – „Пъстри шарки от килима”.

**5.ОНЛАЙН МАТЕРИАЛИ И ИЗЯВИ**

Общият им бой е 73.

Един от най-големите ни онлайн творчески мултимедийни продукти е 20.минутния клип,който посветихме по повод една година от кончината на проф.д-р Мария Младенова,билиотековед и изследовател,който по повод Деня на народните будители беше публикуван на сайта на Университета по библиотекознание и информационни технологии.

Поради КОВИД МЕРКИТЕ,”Научната кръгла маса”,свързана с делото на Св.св.Кирил и Методий не се осъществи,но пък направихме онлайн ретроспекция на всички,проведени до момента.

На живо участвахме в онлайн предаването на „Софийски вестник” по повод Деня на будителите.

В рубриката”85 години славовско читалище” чрез интервюта и творчески портрети,представихме изявени читалищни дейци от различни области,а също и видни български учени като Христо Вакарелски,който има огромна заслуга за развитие на етнографската и фолклорна култура в национален мащаб.

**ЮБИЛЕЕН КОНЦЕРТ**

Той се осъществи на 14 декември – тогава,когато преди 85 години видни салавовчани са създали читалището ни като културно-просветна организация.По повод юбилейната годишнина СНЧ удостои с награди,както читалището като институция,така и председателят,художествените ръководители,а също и самодейци от творческите колекстиви.В него взеха участие самодейните ни колективи.Гостуваха ни и хорът при Ансамбъла за народни песни и танциЍ”Люлин” с диригент Биляна Соколова и Танцовият ансамбъл „Младост” от читалището в кв.Гниляне с хореограф Дарина Владимирова.

КЛУБОВЕ И КРЪЖОЦИ

В читалището те са:”Приятели на книгата”,”Млад фотожурналист”,”Културно-историческо наследство” и „Кулинарно изкуство”.Всеки от тях взе участие със свои онлайн изяви, а „Кулинарно изкуство” се престави на юбилейната годишнина с богата кулинарна изложба.

**МАТЕРИАЛНА БАЗА**

Тя е в трагично състояние.Ръководството на районната администрация прави всичко възможно да бъде подобрена,но това зависи от специалното решение на СОС – да се надяваме,че усилията няма да са напразни.